google/wiki40b huggingface dataset:
BMW 7-serie

BMW E65/E66

E65 7-serie fikk en litt blandet mottakelse da den kom i 2002. Dette var den andre modellen som fikk den nye designprofilen til sjefsdesigneren Chris Bangle, og både 3-serie og 5-serie har senere fått denne desingprofilen. Mange mener Bangle var mannen som frisket opp BMW, mens andre ikke. BMW selger godt, faktisk har de aldri noensinne solgt bedre.
Her ble det også delt opp i litt kodenavn, selv om E65 finnes bare i sedan. E65 er koden for vanlig versjon, mens E66 er koden for langversjonen, en såkalt IL.
Thomas Couture

Bakgrunn

Couture ble født i Senlis, Frankrike og flyttet 11 år gammel med sin familie til Paris, der han begynte å studere ved den industrielle kunstskolen (École des Arts et métiers) og seinere ved École des Beaux-Arts.Han studerte under Antoine-Jean Gros og Paul Delaroche. 
Han mislyktes seks ganger å vinne Écoles prestigefylte pris Prix de Rome, men han mente at problemet lå mer hos École enn hos ham selv. Couture fikk tilslutt prisen i 1837.

Karriere

Fra 1840 begynte han å stille ut historie- og sjangermalerier i Paris Salon og fikk flere medaljer for sine verk. Spesielt for hans verk fra 1847, Les Romains de la décadence (Romerne i dekadansens rike). Kort tid etter denne suksessen startet Couture et uavhengig atelier med mål å utfordre École des Beaux-Arts gjennom å få fram de beste nye historiemalerne.
Couture innovative tekniker fikk mye oppmerksomhet, og på slutten av 1840-tallet til 1850-tallet bestilte både regjeringen og kirken veggmalerier. Han avsluttet allikevel aldri de to første oppdragene, mens det tredje fikk blandet kritikk. Opprørt av det ufordelaktig mottagelsen av hans veggmalerier forlot han Paris i 1860, for en tid å vende tilbake til sin hjemby i Senlis. Der fortsatte han å undervise unge kunstnere som kom til ham. I 1867 pekte han nese til akademikerne gjennom å publisere en bok om sine egne idéer og arbeidsmetoder.
Couture underviste flere blivende forgrunnsfigurer innen kunstverden som Edouard Manet, Henri Fantin-Latour, John La Farge og Pierre Puvis de Chavannes. Også mange nordiske kunstnere studerte hos ham, for eksempel nordmannen Olaf Isaachsen og svenskene August Malmström og Bengt Nordenberg.
Da han ble spurt av en utgiver å skrive en selvbiografi, svarte Couture «Biografien er en opphøyelse av personligheten – og personlighet er vår tids gissel».
Couture døde i Villiers-le-Bel, Val-d'Oise, og ble begravet i Père Lachaise, Paris, Frankrike.
Frank Drake

SETI

SETI (Search for extraterrestrial intelligence), er et vitenskapelig program for leting etter utenomjordisk intelligent liv. Det finnes flere pågående prosjekter, blant annet Project Phoenix og SETI@home som privatpersoner kan hjelpe til med gjennom å bruke sine skjermsparere til å analysere data fra radioteleskopet Arecibo. SETI ble grunnlagt i 1980 av blant annet Frank Drake og Bruce Murray.

Arecibomeldingen

Arecibomeldingen var en melding som ble sendt ut i rommet via frekvensmodulerte radiobølger ved en seremoni for å feire ombyggingen av Arecibo-teleskopet den 16. november 1974. Målet var den kuleformede stjernehopen M13 som ligger ca. 25 000 lysår unna. Budskapet bestod av 1 679 binære tall, ca. 210 bytes som ble overført med en frekvens på 2 380 MHz og modulert av den skiftende frekvensen 10 Hz, med en effekt på 1 000 kW. Den totale sendingen varte i mindre enn tre minutter.
Mesosa

Utseende

Middelsstore (10-17 millimeter), kraftige, brokete fargede trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.  Pannen har en dyp midtfure og fasettøynene er dypt innbuktet nyreformede.

Levevis

Disse billene har larver som lever i død ved av løvtrær, ofte like under barken.

Utbredelse

Slekten har sin hovedutbredelse i Øst- og Sørøst-Asia, men noen få arter går vestover til Europa.
Die Sprache

Die Sprache er et internasjonalt fagfellevurdert (peer-reviewed) språkvitenskapelig tidsskrift som ble etablert i 1949 av Paul Kretschmer, Wilhelm Havers og Wilhelm Czermak. Die Sprache fokuserer på hi­sto­ri­sk og komparativ lingvistikk, hovedsakelig på indoeuropeistikk, men tidsskriftet inneholder også artikler om lingvistiske teksttolkninger, epigrafikk (innskrifter) og aspekter av historisk kulturhistorie.
Tidsskriftet bli utgitt av forlaget Harrassowitz (Wiesbaden); som regel utkommer to hefter hvert år. Die Sprache er for tiden utgitt av Heiner Eichner sammen med Hans Christian Luschützky, Robert Nedoma, Oskar E. Pfeiffer, Chlodwig H. Werba (Universitet i Wien) og Klaus T. Schmidt.
Slepp nynorsken til!

Slepp nynorsken til! var en underskriftskampanje på internett som ble startet av Noregs Mållag og Norsk Målungdom våren 2005. Målet med kampanjen er å få riksavisene Dagbladet og VG til å slippe nynorsk til i redaksjonelt stoff.
Avisene tar inn leserbrev på nynorsk, og det er vanlig redaksjonell praksis at når en bok er på nynorsk, er anmeldelsen også på nynorsk, men i nyhetsartikler forekommer nynorsk ikke, og alt i alt er innslaget av nynorsk forsvinnende lite.
Aksjonen ble avsluttet på Det Norske Teatret 22. oktober 2005 der Gudleiv Forr fra Dagbladet fikk overlevert 36 017 underskrifter mot nynorskforbudet i riksavisene.
Språkrådets direktør Sylfest Lomheim uttrykte sin støtte til aksjonen, og foreslo at aviser som nektet sine journalister å skrive nynorsk, måtte fratas pressestøtte og momsfritak.
Kravet har vært bastant avvist av pressen, og idéen om økonomiske straffetiltak har ikke vunnet gehør fra politisk hold. Av noen har dette forslaget blitt sett på som et angrep på redaktørenes pressefrihet.
Kennet (elv)

Elveløp

Kennets kilder er ved Silbury Hill i Wiltshire, hvor den blant annet passerer nær det forhistoriske monumentet Avebury. Herfra renner elva mot øst og passerer gjennom Marlborough, Hungerford and Newbury før den munner ut i Themsen ved Reading i Berkshire.
De øvre delene av Kennet ha to sideelver, Og som renner inn i Kennet ved Marlborough, og Dun som kommer inn ved Hungerford. Kennets viktigste sideelver nedenfor Marlborough er Lambourn og Enborne. Over en strekning på 10 kilometer vest for og gjennom Reading har Kennet et sekundært løp kalt Holy Brook, som tidligere ga kraft til vannmøllene til Reading Abbey.

Båttrafikk

Kennet er seilbar fra samløpet med Themsen ved Kennet Mouth i Reading til Newbury, hvor den møter Kennet and Avon Canal.
De første par kilometerne av elva, fra Kennet Mouth til High Bridge i Reading, har vært seilbare i hvert fall siden 1200-tallet, og har sørget for bryggeplass for både byens innbyggere og for klosteret Reading Abbey. Denne korte, seilbare elvestrekningen var tidligere under klosterets kontroll, men den blir i dag administrert av Environment Agency som om den var en del av Themsen.
Fra High Bridge til Newbury ble elva gjort seilbar mellom 1718 og 1723 under overoppsyn av ingeniøren John Hore fra Newbury. Denne elvestrekningen, som kalles Kennet Navigation, blir nå administrert av British Waterways som en del av Kennet and Avon Canal. Over hele den seilbare elvestrekningen veksler partier med naturlig elveleie med 11 kilometer kunstige kanaler for slusene, som forserer en høydeforskjell på 40 meter.

Ressursbruk

Gjennom hele sin historie har Kennet blitt brukt som kraftkilde for forskjellige pre-industrielle og industrielle aktiviteter gjennom bruk av vannmøller. Noen steder har elva blitt hevet for å gi større fallhøyde for møllene. Tre gjenværende møller finnes i Ramsbury, og det finnes tallrike nedlagte møller og steder hvor det har vært møller, slik som Southcote, Burghfield, Sulhamstead, Aldermaston, Thatcham, Newbury og Hungerford. Foruten møllene ble elvevannet på 1600- og 1700-tallet også brukt til bryggeriene og garveriene i Ramsbury og Marlborough.

Etymologi

Elva ble tidligere kalt «Cunnit». Navnet er sannsynligvis avledet fra den nærliggende romerske bosetningen Cunetio (nå Mildenhall).
I «Dictionnaire de la langue gauloise» (ordbod over det galliske språk) foreslår Xavier Delamare: cuno betyr «hund», og i øy-keltisk kalles oter «vannhund», så navnet Kennet kan bety «oterens gjemmested».
Storhamar Hockey i 2015/16

Spilleroverganger og signeringer

Dette er en liste over spilleroverganger og signeringer fra slutten av 2014/15-sesongen til overgangsfristen 31. januar 2016:
Semej

Semej (kasakhisk og russisk: Семей), tidligere kjent som Semipalatinsk fram til 2007 (russisk: Семипала́тинск) og Alasj-kala fra 1917–1920 (kasakhisk: Алаш-қала, Alaş-qala), er en by i Kasakhstan. Byen ligger i Øst-Kasakhstan oblast, og i den kasakhiske delen av Sibir, nær grensen til Russland. Byen ligger omtrent 1000 kilometer nord for Almaty, og 700 kilometer sørøst for den russiske byen Omsk, langs elven Irtysj.
Byen har en befolkning på 299 264 i 2009, opp fra 269 574 i 1999.
Israels Plads

Torghallene

Torvehallerne er plassert på en 7 000 m² stor granittbelagt torgplass, åpnet den 2. september 2011. Området er hovedsakelig innendørs i to overdekkede torghaller, men også utendørs finnes det over 60 såkalte stader (boder) som først og fremst selger matvarer. Det kan være bakerier, ostehandler, fiskehandlere, frukt- og grønnsaksboder og slaktere, samt forskjellige andre delikatesser, som for eksempel tapas, smørrebrød og greske spesialiteter. Flere boder serverer på stedet, og en enkelt restaurant, et italiensk rotisserie, er etablert ved siden av hallene.
.lk

Subdomener på andre nivå

Registreringer er på andre nivå, og også på tredje nivå under diverse kategoriserte subdomener på andre nivå. En registrering på andre nivå blokkerer automatisk navnet fra å kunne registreres av andre på tredje nivå.
Registrering er tilgjengelig på tredje nivå innen disse kategoriserte subdomenene på andre nivå:
Charité

Historie

I 1710 truet pesten Berlin, og på ordre fra Preussens konge Fredrik I begynte byggingen av et såkalt karantenehus foran Spandowsche Tor. Etter pesten ble dette benyttet som sykehus for fattige. Senere ble det garnisons- og borgerlasarett og fikk ansvaret for utdannelse av leger for arméen. Soldatkongen Fredrik Wilhelm I gav sykehuset 1727 navnet Charité (fransk var hoffets foretrukne språk). Behandlingen ved sykehuset ble dermed også gratis.
 
Ved tilknytningen til det medinsinsk-kirurgiske kolleget i Berlin i 1724 ble det et for den tiden enestående medisinsk lærested. Dets usedvanlig gode utstyr og personell gjorde Charité til et lærested som utdannet et stort antall leger med verdensberømmelse.
I 1810 ble Humboldt-universitetet grunnlagt, og universitetet valgte først å drive sin egen universitetsklinikk. Da dets første medisinske dekanus Christoph Wilhelm Hufeland imidlertid også var en ledende lege ved Charité, knyttet han sykehuset til universitetsvirksomheten, inntil sykehuset og det medisinske fakultetet smeltet sammen.
I den følgende tiden ble Charité verdersberømt gjennom fremragende leger og forskere som Rudolf Virchow, Hermann von Helmholtz, Robert Koch, Paul Ehrlich, Emil Adolf von Behring, Ferdinand Sauerbruch, Wilhelm Griesinger, Heinrich Schulte, Johann Otto Leonhard Heubner, Caspar Friedrich Wolff, Karl Bonhoeffer, Heinrich Adolf von Bardeleben, Hans Erhard Bock, August Bier, Walter Stoeckel, Johann Friedrich Dieffenbach, Traube, Gutzmann, Aschheim og Zondek. Åtte senere Nobelprisvinnere i medisin påbegynte sin vitenskapelige karrière ved Charité, som Werner Forssmann og Albrecht Kossel.
Strandmaurløve

Utbredelse

Strandmaurløve finnes i Nord-Europa bare på havstrender. I Norge er den sjelden. Den finnes bare noen få steder på Østlandet og mangler i dag mange steder der den tidligere er funnet.

Utseende

Vingene er klare uten flekker. Forvingene er under 35 mm lange, ofte mellom 25 og 35 mm. Hodet er nedoverbøyd, med munndelene på undersiden (ortognath). Hannen kan skilles fra den nærstående andre norske arten, M. formicarius på en klubbeformet utvekst (axillarpelott) med korte bøyde hår, finnes ved roten (basis) av bakvingen. Dette mangler hos hannene av M. formicarius.
Arten kan minne om en øyenstikker, men kan skilles fra disse på den lange trådformede antennen med en klubbaktig utvidelse ytterst. Øyenstikkere har kun noe korte nesten ikke synlige antenner.  Maurløver holder vingene bakover kroppen i hvile, libeller har vingene rett ut fra kroppen. Derimot legger vannymfer vingene bakover kroppen i hvile.

Levevis

Maurløver finnes generelt på varme og tørre steder. Larvene bygger groper i løs sand for å fange andre dyr den kan spise. De største gropene er 6-7 cm brede. Maurløvelarven sitter i bunnen av gropen, hvor den har gravd seg ned slik at bare hodet med de kraftige kjevene er synlig. Den venter på at et insekt, ofte en maur, skal komme krypende og falle ned i gropen. 
Larvene har fangstgroper i løs sand på havstrender. Ofte er dette steder som blir brukt som badestender eller annen friluftsaktivitet. Derfor er det lett at gropen blir ødelagt og larven sulter. Dette er et alvorlig problem hos  strandmaurløve, og en av grunnene til at den er på tilbakegang i Nord-Europa.  Hos M. formicarius er ikke dette noen trussel, da den har fangstgroper under overheng som røtter, trestammer eller store steiner. Dette er med å beskytte maurløvelarven på den måten at larvegropen ikke utsettes så lett for ødeleggelse.

Rødlisteart

Strandmaurløve har status EN, sterk truet på den norske rødlisten (2015).
Junior Eurovision Song Contest 2005

Konkurransen

Hele 20 land kunne ha deltatt dette året, men Kypros måtte trekke seg siden sangen deres ble anklaget for å være et plagiat. Kypros fikk likevel stemme under konkurransen. Litauen og Ukraina trakk seg, mens Georgia ikke rakk påmeldingsfristen.
Allmennkringkasterne i Sveits og Polen kunne ikke sende deltakere på grunn av finansielle problemer. Frankrike trakk seg på grunn av omorganiseringer i tv-kanalen. Dette året ble det gitt 12 poeng til alle land på starten av avstemningen for å hindre at noen fikk null poeng.
Cobosesta

Utbredelse

Arten lever i den afrotropiske økosonen.
Rett person på rett plass

Rett person på rett plass er en bok av Espen Skorstad som ble utgitt på Gyldendal Akademisk forlag i 2008. Boken omhandler psykologiske metoder i rekruttering og lederutvikling.
Boreal Bane

Historie

AS Gråkallbanen ble stiftet 14. oktober 1989 av medlemmer av foreningen Gråkallbanens venner for å ta opp igjen driften av den ene gjenværende trikkelinja i byen som kommunen ikke hadde revet opp året før. I juli 1990 startet selskapet opp igjen trafikken på Gråkallbanen mellom Lian og St. Olavs gate.
I april 2005 ble 67 % av aksjene i selskapet solgt til franskeide Connex Norge, med overtakelse fra 1. mai.
15. juni utvidet Connex aksjekapitalen i selskapet med 740 200 kr til 1 104 780 kr og oppnådde da en eierandel på 91,05 %. 1. desember sendte Connex ut tilbud om å innløse resterende aksjonærer innen 31. desember 2005. Høsten 2005 fikk selskapet også overta trikkene som de hadde fått bruke vederlagsfritt av kommunen siden 1990.
I forbindelse med en omstrukturering av konsernet i 2007 ble Connex Tog AS innfusjonert i selskapet. Connex Tog var blitt etablert i 2003 med sikte på å kjøre tog i Norge. Det hadde i 2003 lagt inn et bud på å overta trafikken på Bratsbergbanen, men aksepterte ikke den prisen Telemark fylkeskommune kunne tilby, og deltok i 2005 i anbudskonkurransen om trafikken på Gjøvikbanen uten hell. Connex Tog hadde derfor ikke hatt noen reell aktivitet da det ble innfusjonert. I 2008 endret selskapet navn til Veolia Transport Bane AS. Dette skjedde i forkant av at konsernet, som da het Veolia Transport Norge, deltok i anbudskonkurransen om å drifte Bybanen i Bergen, som de heller ikke vant.
6. mai 2011 endret konsernet navn til Boreal Transport Norge, og da endret også selskapet navn til Boreal Transport Bane AS. I juli 2012 vant selskapet anbudet om å kjøre regionruter i Sør-Trøndelag for AtB med oppstart 19. august 2013. Som en følge av det endret selskapet navn igjen i november 2012, til Boreal Transport Midt-Norge AS. Til anbudsstart i august 2013 fikk selskapet levert 61 busser fra Scania og 50 busser og minibusser fra Irisbus.
Våren 2016 vant selskapet kontrakten på anbudskjøring med 35 busser i kommunene Aukra, Eide, Fræna og Midsund i Møre og Romsdal på oppdrag for Fram, med oppstart 1. januar 2017. Senere i 2016 ble konsernet på nytt omstrukturert, ved å gå fra regionale selskaper til aktivitetsbaserte selskaper. Selskapet ble da et rendyrket selskap for sporbunden trafikk under navnet Boreal Bane AS, mens all busstrafikken, inkludert den nyvunnede trafikken i Møre og Romsdal, ble flyttet over i søsterselskapet Boreal Buss.
NM i friidrett innendørs 2009

Norgesmesterskapet i friidrett innendørs 2009 var en del av NM i friidrett 2009, men ble arrangert som et eget stevne i Stangehallen i Stange fra 28. februar til 1. mars 2009.
Le Petit-Quevilly

Geografi

Le Petit-Quevilly er en forstad til Rouen, preget av lett industri og boliger. Den ligger i en menander i Seine på motsatt bredde av sentrum i Rouen.
Kiel slott

Kiel slott i Kiel i Slesvig-Holsten var en av de sekundære residensene til de slesvig-holstenske hertugene. Slottet fremviste en variert arkitektonisk historie, og kom i senere tid til å bli en av de viktigste sekulære bygningene i Slesvig-Holsten.

Historie

I det 15. århundre kom den middelalderlige borgen gjennom Ribeprivilegiet, i kong Frederik Is besittelse, og han utvidet det til et egentlig slott. 
Etter den store nordiske krig ble Slesvig og Holsten delt. Hertugdømmet Slesvig ble fra da av regjert av den danske-norske kongen i en personalunion. Derfor ble gottorpenes hovedresidens Gottorp slott oppgitt, og Kiel slott ble i en overgangsperiode hovedresidens for hertug Karl Friedrich, som nå kun regjerte over Holsten. 
Slottet ble fødestedet til sønnen hans Karl Peter Ulrich, den etterfølgende hertug og senere tsar Peter III. Etter Peters død overtok konen hans Katarina den store administrasjonen, og det var i hennes periode at slottes renessansebygning ble forvandlet til et stort barokkpalé. Hun frasa seg sine rettigheter i Slesvig-Holsten i Tsarskoje Selo-traktaten fra 1773, og Holsten fikk dermed i de neste 89 årene den danske konge som overhode. Den festlige overrekkelsen ble holdt på Kiel slott. 
I det 19. og 20 århundre tjente slottet flere formål. Universitetet gjorde bruk av det, og det var videre i perioden 1848-1851 sete for Slesvig-Holstens statsforsamling. Under de dansk-tyske krigene ble det anvendt som lasarett og militært hovedkvarter. 
Fra 1888-1918 bodde prins Henrik av Preussen der. Han tjente som storadmiral i den keiserlige marine, og Kiel var nettopp på dette tidspunktet en av de viktigste marinehavnene i keiserdømmet. Etter 1. verdenskrig flyttet prinsen vekk, og slottet mistet sin betydning.    
Slottet brant ned under 2. verdenskrig, og ruinene ble fraktet bort og erstattet med en ny bygning.
Kintyre

Kintyre er en halvøy i vestlige Skottland i sørvestlige Argyll og Bute, regionen strekker seg bortimot 48 km fra Mull of Kintyre, som ble udødeliggjort i sangen med samme navn av Paul McCartney, i sør til East Loch Tarbert i nord. Regionen rett nord for halvøya er kjent som Knapdale.

Beskrivelse

Geografisk er halvøya Kintyre lang og smal, og ikke på noe punkt bredere enn 18 km fra vestkysten til østkysten. Den sentrale ryggsøylen av halvøya er for det meste kupert med myrområder. Kysten og områdene rundt er derimot svært fruktbar. Derfor har Kintyre i alle år vært ettertraktet for bosettere, fra de første skotter fra Irland som emigrerte fra Ulster til vestlige Skottland til nordmenn fra Vestlandet som erobret og bosatte seg i det samme området i tiden før 1000-tallet.
Hovedbyen er Campbeltown, omtrent 32 km i veg fra Mull, og som har vært en kongelig burgh siden midten av 1700-tallet.
Områdets økonomi har lenge vært avhengig av fiske og jordbruk, skjønt Campbeltown har et godt rykte som produsent av Skottlands fineste single malt whisky, inkludert «Springbank» som har vunnet flere priser.

Byer og landsbyer i Kintyre

Bellochantuy, Campbeltown, Carradale, Clachan, Drumlemble, Glenbarr, Grogport, Kilchenzie, Machrihanish, Muasdale, Peninver, Saddell, Skipness, Southend, Stewarton, Tayinloan, Tarbert, and Whitehouse.
Den frygiske sibylle

Den frygiske sibylle var en profetisk prestinne (sibylle) knyttet til Frygia. Hun er mest kjent for å ha identifisert med Kassandra, Priamos' datter, kjent i Homers Iliaden.
Den frygiske sibylle synes å være en dublett til (forveksling, alternativ fremstilling av) den hellespontinske sibylle.
Oroszlany kullkraftverk

Oroszlany kullkraftverk er et kullkraftverk i Ungarn. Det har en installert produksjonskapasitet på 260 MW, fordelt på 4 like store5 turbiner. Dette er et av landets større termiske kraftverk målt etter effekt. Anlegget ble påbegynt omkring 1960 og stod ferdig i 1963. Brenselkilden er lignitt.
Nordstrand tuberkulosehjem

Nordstrand tuberkulosehjem var et sanatorium for tuberkulosepasienter i Oslo.
Institusjonen hadde adressen Skullerudbakken 12 og lå på Skullerud. Byggingen av sanatoriet startet den 7. juli 1927. Institusjonen ble innviet den 16. desember 1928, og ble eid og drevet av Nordstrand Tuberkuloseforening.
I 1960 var tuberkulosehjemmet på Nordstrand fortsatt i drift, men noen år senere ble sanatoriet for tuberkuløse pasienter nedlagt, og anlegget ble tatt i bruk som rekonvalesenthjem for eldre pasienter. Senere ble stedet omgjort til boliger for flyktninger. Etter en totalrehabilitering av bygningsmassen som var ferdig i 2009, ble bygningen seksjonert til selveierleiligheter.

Planlegging og bygging

Utover i 1920-årene ble det et behov for å opprette et behandlingssted for tuberkuløse pasienter i Nordstrand sogn i daværende Aker kommune. Det ble opprettet en stiftelse kalt «Nordstrands sogns tuberkuloseforening», og en pengeinnsamling ble satt i gang for å finansiere etableringen av institusjonen. Opprinnelig var planen å bygge sanatoriet ved Rustad gård, men planene ble endret fordi institusjonen i så fall ville blitt liggende svært nær Nøklevann, som var Aker kommunes drikkevanns-reservoar. Man fryktet at drikkevannskilden ville bli kontaminert av tuberkulosesmitte. Derfor ble det i stedet skilt ut en tomt fra Skullerud gård, ved krysset mellom Skullerudveien og Gamle Enebakkvei. Denne tomten ble ansett å ligge tilstrekkelig langt fra den øvrige befolkningen, noe som var viktig fordi det hersket stor frykt for smittefare. 
Tomten var på 5 mål dyrket mark og 15 mål skog.

Forskole for sykepleiere

I 1922 ble det fremmet et lovforslag om at sykepleiere måtte gjennomgå en statlig godkjent utdanning før de fikk lov til å praktisere i yrket. Tidligere hadde det ikke eksistert noen offentlig regulering av hvilken kompetanse som var nødvendig for å kunne arbeide som sykepleier. I 1923 startet landets første «forskole» for sykepleiere. Høsten 1928 startet også Nasjonalforeningen mot tuberkulosen – for folkehelsen en slik forskole. Den bestod av et fire måneders kurstilbud, med tolv elever på hvert kull. Det ble gjennomført tre slike kurs i året, og de første kursene ble holdt på Nordstrand tuberkulosehjem. Etter et par år flyttet Nasjonalforeningens forskole videre til Oslo kommunes karantenestasjon i Heimdalsgata.

Senere bruk av anlegget

Etter å ha vært i bruk først som sanatorium, siden som rekonvalesenshjem og deretter som flyktningeboliger, solgte Oslo kommune bygningen til en privat entreprenør som bygget den om til 11 selveierleiligheter. Ombyggingen ble ferdigstilt i 2009.
Gustav Valsvik

Landslaget

27. mars 2017 fikk han sin første landskamp for Norge mot Nord-Irland.